dyphavsabborfamilien
Store norske leksikon,Biologi,Dyreriket,Ryggstrengdyr,Virveldyr,Strålefinnefisker,Piggfinnefisker,Dyphavsabborfamilien
Dyphavsabborfamilien er en familie av fisk i ordenen Acropomatiformes. Tidligere ble den plassert i orden piggfinnefisker.
Dette er fisk som vanligvis er fra 10–20 centimeter lange. Karakteristisk er to korte og tydelig atskilte ryggfinner. Den første ryggfinnen har 6–8 piggstråler mens den andre har én piggstråle og 8–14 bløtstråler. Også gattfinnen har et par piggstråler.Øynene er store og kroppen er dekket av store skjell. Familien er utbredt i alle tropiske og tempererte havområder. Artene er å finne både på dypt vann og i kyst- og gruntvannsområder, noen også i brakkvann.Mange arter har yngelpleie. Ofte er det hannen som beskytter egg og yngel ved å ha dem i munnen; de er munnrugere.Familien omfatter over 45 arter. Én art, dyphavsabbor, er påvist tilfeldig i norske farvann. Les mer i Store norske leksikon fisk